JEGYZŐKÖNYVI  KIVONAT
a képviselő-testület 2009. március 17-ei nyílt üléséről

 H A T Á R O Z A T
82/2009.(III.17.) Ökt. h.
A képviselő-testület 2009. március 17-ei ülésén napirendre tűzi:
Napirend:
1.)	Szociális ügyekben keletkezett fellebbezések
(Ötv. alapján zárt ülésen tárgyalandó)
2/a.)	Gyermekétkeztetés térítési díjának módosítása
2/b.)	Budapest Főváros XIX. ker. Kispest Önkormányzat képviselő-testületének…/2009.(     ) rendelete a kerületi polgárok szociális és gyermekvédelmi ellátásáról szóló 30/2008.(IX.18.) rendelettel módosított 20/2008.(VI.20.) rendeletének módosításáról
3.)	Folyószámlahitel-keret módosítása
4.)	Intézkedési terv az önkormányzat gazdálkodási rendszerének 2008. évi ellenőrzéséről szóló számvevőszéki jelentés alapján
5.)	Konzorciumi együttműködési megállapodás aláírása pályázat benyújtására
6.)	„Lakásért életjáradék” rendszer megszüntetése
7.)	Budapest Főváros XIX. ker Kispest Önkormányzata 2009. évi közfoglalkoztatási terve
8.)	Gázenergia beszerzés ügyében a BKÖSZ-szel közös pályázat kiírása
9.)	Beszámoló (összegzés) a Wekerle Centenáriumi évről
10.)	RÁSO 2000 Bt. kérelme
11.)	C.S.K. Integrátor Kft. kérelme
12.)	Kötelezettségvállalás közérdekű célra
13.)	A Nevesincs Színház Bt. Budapest, XIX., Bercsényi u. 18. sz. alatti helyiségcsoport bérleti szerződésének hosszabbítási kérelme
14.)	ÁNTSZ XVIII-XIX. kerületi Intézet 2008. évi jelentése
15.)	Fogorvosi praxis átadása
16.)	Egészségmegőrző és betegség-megelőző tevékenységek támogatására beérkezett pályázatok elszámolása
17.)	Tájékoztató a káptalanfüredi tábor 2009. évi turnusbeosztásáról és az üdülési költségekről
18.)	Beszámoló a Polgármesteri Hivatal Humánszolgáltatási Irodája által szervezett 2008. évi sportversenyekről, valamint a 2009. évi sportversenyek tervezetéről
19.)	Tájékoztató a két testületi ülés között történt fontosabb eseményekről
20.)	Jelentés lejárt határidejű határozatok végrehajtásáról
21.)	Képviselői kérdések
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A napirend 1. pontja zárt ülés keretében került megtárgyalásra.

A NAPIREND MÁSODIK PONTJA
a.)	Gyermekétkeztetés térítési díjának módosítása
b.)	Budapest Főváros XIX. ker. Kispest Önkormányzat képviselő-testületének…/2009.(     ) rendelete a kerületi polgárok szociális és gyermekvédelmi ellátásáról szóló 30/2008.(IX.18.) rendelettel módosított 20/2008.(VI.20.) rendeletének módosításáról

5/2009. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 5/2009.(    ) rendeletét az a kerületi polgárok szociális és gyermekvédelmi ellátásáról szóló 30/2008.(IX.18.) rendelettel módosított 20/2008.(VI.20.) rendeletének módosításáról.
(A testület a rendeletet 17 szavazattal, 0 ellenszavazattal, 8 tartózkodás mellett elfogadta.)

A NAPIREND HARMADIK PONTJA
Folyószámla-hitelkeret módosítása

H A T Á R O Z A T
130/2009.(III.17.) Ökt. h.
A képviselő-testület úgy dönt, hogy 1 Mrd Ft összegű folyószámla-hitelkeretet 2009. július 1-jétől 2010. június 30-ig vesz igénybe közbeszerzési eljárással, és vállalja a hitel folyamatos törlesztését, a kamatok megfizetését.
Határidő:	azonnal
Felelős:	polgármester
(A testület a határozatot 23 szavazattal, 0 ellenszavazattal, 2 tartózkodás mellett elfogadta.)

A NAPIREND NEGYEDIK PONTJA
Intézkedési terv az önkormányzat gazdálkodási rendszerének 2008. évi ellenőrzéséről szóló számvevőszéki jelentés alapján

H A T Á R O Z A T
131/2009.(III.17.) Ökt. h.
Az Ötv. 92. § (6) bekezdésében foglaltak alapján az önkormányzatra vonatkozó éves belső ellenőrzési terv elfogadása, mely tartalmazza az ellenőrzési tervet megalapozó elemzéseket, kockázatelemzéseket. 
Határidő:	minden év november 15.
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
132/2009.(III.17.) Ökt. h.
A Polgármesteri Hivatal szervezeti felépítésének módosításával – az Ötv. 92. § (7) bekezdésében foglaltak teljesítése érdekében a belső ellenőrzési egység létrehozása.
Határidő:	2010. évtől
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
133/2009.(III.17.) Ökt. h.
Az önkormányzat gazdálkodásának 2003. évi átfogó ellenőrzése során az ÁSZ által tett és nem, illetve részben teljesült szabályszerűségi javaslatok végrehajtása.
Határidő:	folyamatos
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
134/2009.(III.17.) Ökt. h.
A költségvetési rendelet-tervezetekbe az európai uniós forrásokkal kapcsolatos fejlesztések bevételi és kiadási előirányzatainak éves bontásban történő beépítése. Ez a 2009. évi költségvetésről szóló rendeletben már megvalósításra került.
Határidő:	folyamatos
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
135/2009.(III.17.) Ökt. h.
A közérdekű adatok közzététele az önkormányzati honlapon a 18/2005.(XII.27.) IHM rendelet 2. § (1) bekezdésében előírtak szerint történjen, a honlap megnyitásakor megjelenő oldalon szerepeljen a „közérdekű adatok” elnevezés és a közérdekű adatok jegyzéke az 1 számú melléklet tagolásában mutassa be az általános közzététel lista szerinti adatokat tartalmazó közzétételi egységeket, vagy az arra vonatkozó hivatkozást.
Az Áht. 15/A. § (1) bekezdés előírása alapján az önkormányzat által nyújtott nem normatív céljellegű működési, valamint felhalmozási támogatások esetében a kedvezményezett nevének, a támogatás céljának, összegének, a támogatási program megvalósítási helyének a közzététele.
Az önkormányzat pénzeszközei felhasználásával, a vagyonnal történő gazdálkodással összefüggő, nettó ötmillió forintot elérő, vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon, vagy vagyoni értékű jog átadására, valamint koncesszióba adásra vonatkozó – határozott időre kötött szerződések esetében annak időtartamának közzététele az Áht. 15/B. § (1) bekezdésében foglalt előírásoknak megfelelően.
Az Ámr. 157/D. § (1) bekezdés alapján az éves költségvetési beszámoló szöveges indoklásának közzététele.
Határidő:	folyamatos
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
136/2009.(III.17.) Ökt. h.
Az önállóan gazdálkodó intézmények elemi beszámolói felülvizsgálata rendjének, tartalmának kialakításáról új függelék létrehozásával a Polgármesteri Hivatal Szervezeti és Működési Szabályzatáról szóló rendeletek módosítása keretében.
Határidő:	2009. júniusi testületi ülés
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
137/2009.(III.17.) Ökt. h.
Az Európai Uniós forrásokból megvalósuló fejlesztések lebonyolítására vonatkozó szabályozás beépítése a FEUVE rendszerbe és a belső ellenőrzési feladatokba, új függelék létrehozásával a Polgármesteri Hivatal szervezeti és Működési Szabályzatáról szóló rendeletek módosítása keretében.
Határidő:	2009. júniusi testületi ülés
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
138/2009.(III.17.) Ökt. h.
A belső ellenőrzés szabályszerű kereteinek kialakítása érdekében:
−	belső ellenőrzési stratégiai terv készítése,
−	belső ellenőrzési kézikönyv elkészítése
Határidő:	2010. április 30.
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
139/2009.(III.17.) Ökt. h.
A belső ellenőrzés működtetésére polgármesteri-jegyzői közös intézkedés kidolgozása:
−	belső ellenőrök szakmai továbbképzésére vonatkozó éves képzési terv elkészítése,
−	a Polgármesteri Hivatalra vonatkozó ellenőrzési programokat a belső ellenőrzési vezető hagyja jóvá,
−	a Polgármesteri Hivatalnál a FEUVE rendszer működésének gazdaságossága, hatékonysága és eredményességének biztosítása.
Határidő:	2009. május 31.
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
140/2009.(III.17.) Ökt. h.
A Polgármesteri Hivatal FEUVE rendszerének, valamint a belső ellenőrzésnek a működtetéséről beszámoló.
Határidő:	minden év áprilisi testületi ülés
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
141/2009.(III.17.) Ökt. h.
A belső ellenőr az éves ellenőrzési jelentés elkészítésekor értékelje a belső ellenőrzés minőségét, tárgyi és személyi feltételeit.
Határidő:	minden év áprilisi testületi ülés
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
142/2009.(III.17.) Ökt. h.
Az e-közigazgatási informatikai rendszer ügyfelek általi igénybevételének vizsgálat és értékelése.
Határidő:	folyamatos
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
143/2009.(III.17.) Ökt. h.
A Polgármesteri Hivatalnál az informatikai rendszerek szabályozottságának biztosítása keretében
−	informatikai biztonsági szabályzat, illetve katasztrófa elhárítási terv elkészítése,
−	informatikai eszközök hozzáférésének szabályzata
A fentiek tervezetének elkészítése és bevezetésének ütemezése.
Határidő:	2009. szeptember 30.
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
144/2009.(III.17.) Ökt. h.
A belső ellenőrzés kockázatelemzés alapján az önkormányzat költségvetési szerveinél és a Polgármesteri Hivatalnál ellenőrzi a közbeszerzési eljárásokat, valamint a kedvezményezett szervezeteknél az önkormányzati költségvetésből céljelleggel nyújtott támogatás rendeltetésszerű felhasználását.
Határidő:	folyamatos
Felelős:	polgármester
(A testület a határozatot 25 szavazattal, 0 ellenszavazattal, 2 tartózkodás mellett elfogadta.)

A NAPIREND ÖTÖDIK PONTJA
Konzorciumi együttműködési megállapodás aláírása pályázat benyújtására

H A T Á R O Z A T
145/2009.(III.17.) Ökt. h.
A képviselő-testület felhatalmazza a polgármestert a Kispesti Családsegítő Szolgálat és Gyermekjóléti Központ TÁMOP-5.2.2/08/1 kódszámú „Gyermekház, az esélyt adó” című pályázatához tartozó konzorciumi együttműködési megállapodás konzorciumi partnerként történő aláírására.
Határidő:	2009. március 18.
Felelős:	polgármester
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND HATODIK PONTJA
„Lakásért életjáradék” rendszer megszüntetése

H A T Á R O Z A T
146/2009.(III.17.) Ökt. h.
A képviselő-testület úgy dönt, hogy az 558/2000.(VI.27.) sz. alatti határozatát visszavonja, melyben a „Lakásért életjáradék, lakás előtakarékosság” rendszer bevezetéséről döntött, továbbá a „Lakásért életjáradék, lakás előtakarékosság” rendszer működtetését megszünteti, természetesen a megkötött szerződéseket az önkormányzatnak továbbra is teljesítenie kell.
Határidő:	azonnal
Felelős:	polgármester
(A testület a határozatot 18 szavazattal, 2 ellenszavazattal, 7 tartózkodás mellett elfogadta.)

A NAPIREND HETEDIK PONTJA
Budapest Főváros XIX. ker Kispest Önkormányzata 2009. évi közfoglalkoztatási terve

H A T Á R O Z A T
147/2009.(III.17.) Ökt. h.
A képviselő-testület elfogadja a Kispesti Önkormányzat 2009. évi Közfoglalkoztatási tervét. Felhatalmazza a polgármestert a dokumentum aláírására, és egyben felkéri, hogy az elfogadott tervet öt napon belül a Magyar Államkincstárnak küldje meg.
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND NYOLCADIK PONTJA
Gázenergia beszerzés ügyében a BKÖSZ-szel közös pályázat kiírása

H A T Á R O Z A T
148/2009.(III.17.) Ökt. h.
A képviselő-testület felhatalmazza a polgármestert, hogy az önkormányzat helyett és nevében eljárva, a Budapesti Kerületek Önkormányzati Szövetsége felé kötelezettséget vállaljon a vezetékes földgáz beszerzése érdekében.
Határidő:	2009. március 31.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
149/2009.(III.17.) Ökt. h.
A képviselő-testület elfogadja, hogy a Budapesti Kerületek Önkormányzati Szövetségén keresztül bonyolított közbeszerzési eljárásban a Budapesti Kerületek Önkormányzati Szövetségének javaslata szerinti módon szerzi be az önkormányzat és az általa fenntartott költségvetési szervek, valamint az egyes tagönkormányzatok kizárólagos tulajdonában álló gazdasági társulások gázenergia szükségletét.
Határidő:	2009. március 31.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
150/2009.(III.17.) Ökt. h.
A képviselő-testület a gázenergia beszerzésére irányuló közbeszerzési eljárás feladatait a Budapesti Kerületek Önkormányzati Szövetsége által kiválasztott bonyolítóra (szakértő szervezet) bízza és gondoskodik a bonyolítási díj arányosan meghatározott mértékben való rendelkezésre bocsátásáról.
Határidő:	2009. március 31.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
151/2009.(III.17.) Ökt. h.
A képviselő-testület kötelezettséget vállal arra, hogy a Budapesti Kerületek Önkormányzati Szövetsége által kiválasztott bonyolító (szakértő szervezet) felé igény és előírás szerint a határidőket betartva közli a vezetékes földgáz igényét.
Határidő:	2009. március 31.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
152/2009.(III.17.) Ökt. h.
A képviselő-testület vállalja, hogy a liberalizált energiapiacról való közös beszerzés előnyeinek kihasználása érdekében minden további szükséges döntést soron kívül meghoz, és minden felhatalmazást megfelelő időben megad a polgármesternek.
Határidő:	folyamatos
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
153/2009.(III.17.) Ökt. h.
A képviselő-testület vállalja, hogy a vezetékes földgáz közös beszerzésének fedezetét, költségvetési rendeletbe foglalva, megfelelő határidőben biztosítja, ideértve a közbeszerzési bonyolítóval kötendő szerződés fedezetét is.
Határidő:	2009. március 31.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

A NAPIREND KILENCEDIK PONTJA
Beszámoló (összegzés) a Wekerle Centenáriumi évről

H A T Á R O Z A T
154/2009.(III.17.) Ökt. h.
A képviselő-testület a Wekerle Centenáriumi évről szóló beszámolót az előterjesztés szerint elfogadja.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZEDIK PONTJA
RÁSO 2000 Bt. kérelme

H A T Á R O Z A T
155/2009.(III.17.) Ökt. h.
A képviselő-testület a RÁSO 2000 Bt-vel a Polgármesteri Hivatal munkahelyi büfére kötött bérleti szerződést, a szerződésben foglalt három hónapos felmondási határidővel 2009. június 16-ával felmondja. Egyben a büfé működtetésére meghívásos pályázatot ír ki. A pályázatot a tulajdonosi bizottság bírálja el.
(A testület a határozatot 18 szavazattal, 0 ellenszavazattal, 7 tartózkodás mellett elfogadta.)

A NAPIREND TIZENEGYEDIK PONTJA
C.S.K. Integrátor Kft. kérelme

Az előterjesztő a napirendi pontot visszavonta.

A NAPIREND TIZENKETTEDIK PONTJA
Kötelezettségvállalás közérdekű célra

H A T Á R O Z A T
156/2009.(III.17.) Ökt. h.
A képviselő-testület elfogadja dr. Halász Géza (1194 Budapest, Háromszék u. 36.) sz. alatti lakos 105 000 Ft, azaz Egyszázötezer forint összegű közérdekű kötelezettségvállalását, a Kispest kertvárosban a Háromszék utca – Pozsony utca és Temesvár utca által határolt szakaszán kiépítendő 1 db fekvőrendőr építési költségéhez.
Felhatalmazza a polgármestert, hogy az erre vonatkozó megállapodást a kötelezettségvállalóval írja alá.
Határidő:	2009. március 31.
Felelős:	polgármester
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHARMADIK PONTJA
A Nevesincs Színház Bt. Budapest, XIX., Bercsényi u. 18. sz. alatti helyiségcsoport bérleti szerződésének hosszabbítási kérelme

H A T Á R O Z A T
157/2009.(III.17.) Ökt. h.
A képviselő-testület Timár Béla képviselő arra vonatkozó javaslatát, hogy a bérbevevő fizesse meg az elmaradt bérleti díjat (használati díjat), és utána kerüljön sor az új bérleti feltételek meghatározására, 7 szavazattal, 3 ellenszavazattal, 6 tartózkodás mellett elvetette.

H A T Á R O Z A T
158/2009.(III.17.) Ökt. h.
A képviselő-testület egyetért Ékes Gábor képviselő javaslatával, hogy a Nevesincs Színház Bt. és a humánszolgáltatási iroda között kötendő Együttműködési Megállapodás képezze elválaszthatatlan mellékletét a bérleti szerződésnek.
(A testület a határozatot 22 szavazattal, 1 ellenszavazattal, 3 tartózkodás mellett elfogadta.)

H A T Á R O Z A T
159/2009.(III.17.) Ökt. h.
A képviselő-testület úgy dönt, hogy a Nevesincs Színház Bt-vel a Budapest, XIX., Bercsényi u. 18. sz. alatti 163 m2 + 43 m2 alapterületű, nem lakás célú helyiségre az önkormányzat kössön 1 éves bérleti szerződést 2009. január 1-jétől 2009. december 31-ig 45 000 Ft/hó + ÁFA + rezsi bérleti díjért. A bérleti szerződésnek tartalmaznia kell, hogy amennyiben az önkormányzat a helyiségcsoport mellett lévő üres helyiségeket hasznosítani kívánja, a Nevesincs Színház a WC helyiségekhez az átjárást az épületen belül a folyosón biztosítja. A szerződésnek azt is tartalmaznia kell, hogy amennyiben az önkormányzat a 43 m2 alapterületű helyiségcsoportot a bérbeadás időtartama alatt más módon kívánja hasznosítani, úgy a Nevesincs Színház az értesítéstől számított 1 hónapon belül kiüríti és visszaadja azokat az önkormányzat birtokába. Ezen felül a Nevesincs Színház Bt. a humánszolgáltatási irodával kössön Együttműködési Megállapodást a kispesti iskolákban és óvodákban tartandó ingyenes műsorokról.
(A testület a határozatot 22 szavazattal, 3 ellenszavazattal, 1 tartózkodás mellett elfogadta.)

A NAPIREND TIZENNEGYEDIK PONTJA
ÁNTSZ XVIII-XIX. kerületi Intézet 2008. évi jelentése

H A T Á R O Z A T
160/2009.(III.17.) Ökt. h.
A képviselő-testület úgy határoz, hogy az ÁNTSZ XVIII-XIX. kerületi Intézetének 2008. évi munkájáról szóló jelentését elfogadja.
Egyben köszönetét fejezi ki dr. Zádori Magdolna mb. tisztifőorvos asszonynak, a kerületben végzett munkájáért. 
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENÖTÖDIK PONTJA
Fogorvosi praxis átadása

H A T Á R O Z A T
161/2009.(III.17.) Ökt. h.
A képviselő-testület egyetért dr. Lélfai Koppány képviselő arra vonatkozó javaslatával, hogy az előterjesztést vegyék le napirendről és a felmerült kérdés tisztázását követően kerüljön ismét a testület elé. 
(A testület a határozatot 15 szavazattal, 1 ellenszavazattal, 11 tartózkodás mellett elfogadta.)

A NAPIREND TIZENHATODIK PONTJA
Egészségmegőrző és betegség-megelőző tevékenységek támogatására beérkezett pályázatok elszámolása

H A T Á R O Z A T
162/2009.(III.17.) Ökt. h.
A képviselő-testület úgy határoz, hogy a Bokréta Bölcsőde Gyermekeiért Alapítvány 2008. évi Egészségmegőrző és betegség-megelőző pályázaton elnyert támogatásról szóló elszámolását elfogadja.
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHETEDIK PONTJA
Tájékoztató a káptalanfüredi tábor 2009. évi turnusbeosztásáról és az üdülési költségekről

H A T Á R O Z A T
163/2009.(III.17.) Ökt. h.
A képviselő-testület a káptalanfüredi tábor 2009. évi turnusbeosztásáról és az üdülési költségekről szóló tájékoztatót tudomásul veszi.
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENNYOLCADIK PONTJA
Beszámoló a Polgármesteri Hivatal Humánszolgáltatási Irodája által szervezett 2008. évi sportversenyekről, valamint a 2009. évi sportversenyek tervezetéről

H A T Á R O Z A T
164/2009.(III.17.) Ökt. h.
A képviselő-testület a Polgármesteri Hivatal Humánszolgáltatási Irodája által szervezett 2008. évi sportversenyekről, valamint a 2009. évi sportversenyek tervezetéről szóló beszámolót elfogadja.
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENKILENCEDIK PONTJA
Tájékoztató a két testületi ülés között  történt fontosabb eseményekről

H A T Á R O Z A T
165/2009.(III.17.) Ökt. h.
A képviselő-testület a két testületi ülés között történt fontosabb eseményekről szóló tájékoztatót tudomásul veszi.
(A testület a határozatot 23 szavazattal, 3 ellenszavazattal, 1 tartózkodás mellett elfogadta.)

A NAPIREND HUSZADIK PONTJA
Jelentés lejárt határidejű határozatok végrehajtásáról

H A T Á R O Z A T
166/2009.(III.17.) Ökt. h.
A képviselő-testület a 788/2008.(XII.16.). 12/2009.(I.20.), 49/2009.(II.17.), 50/2009.(II.17.), 56/2009.(II.17.) és a 72/2009.(II.17.) Ökt. számú határozatokról szóló jelentést elfogadta.
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZONEGYEDIK PONTJA
Képviselői kérdések

kmf.

Gajda Péter			dr. Istvánfi Sándor
      polgármester				jegyző